श्याम प्रभू खाटूवाले की निशान यात्रा में शामिल होंगे 15 सौ भक्त
श्याम प्रभू खाटूवाले की निशान यात्रा में शामिल होंगे 15 सौ भक्त
बाराद्वार | स्थानीय श्रीराधा मदन मोहन मंदिर में भागवत मर्मज्ञ गोस्वामी गोबिंद बाबा के सानिध्य में 21वॉ वार्षिक श्याम प्रभु खाटू वाले का 2 दिवसीय वार्षिक महोत्सव इस वर्ष 8 एवं 9 मार्च को मनाया जाएगा। आयोजन की तैयारियाँ प्रारंभ हो गई है। पवन कृष्ण गोस्वामी ने बताया कि पिछले वर्ष 151 से अधिक भक्तों ने सवामनी खाटूवाले को चढ़ाया था। 8 मार्च की शाम 4 बजे विशाल निशान यात्रा निकाली जाएगी एवं श्रीश्याम भजनामृत वर्षा रात्रि 9 बजे श्यामा कुंज में आयोजित की गई है। जिसमें कोलकाता के गायक नेहा साव, रमाकांत सराफ, विजय अग्रवाल एवं श्री लडिया प्रस्तुति देंगे। आचार्य बांके बिहारी गोस्वामी ने बताया कि 8 मार्च की सुबह 5 बजे गोस्वामी गोबिंद बाबा के सानिध्य में श्याम प्रभु का दुग्धाभिषेक के साथ महोत्सव आरंभ होगा, श्याम बाबा का अलौकिक श्रृंगार, 9 बजे अखंड ज्योति पाठ, शाम 4 बजे विशाल निशान शोभायात्रा श्यामा कुंज से निकलकर नगर भ्रमण करते हुए श्रीराधा मदन मोहन मंदिर पहुंचेगी।
निशान यात्रा में 1500 श्याम भक्त शामिल होंगे। छप्पन भोग दर्शन पश्चात् रात्रि 9 बजे श्रीश्याम भजनामृत वर्षा होगी।
hin_Deva hin_Deva hin_Deva hin_Deva